CELEX: 
Language: hr
Date: 2020-08-25 00:00:00
Title: DELEGIRANA UREDBA KOMISIJE (EU) …/... o izmjeni Delegirane uredbe (EU) 2019/2035 o dopuni Uredbe (EU) 2016/429 Europskog parlamenta i Vijeća u pogledu pravila za objekte u kojima se drže kopnene životinje i valionice te u pogledu pravila o sljedivosti određenih držanih kopnenih životinja i jaja za valjenje

EUROPSKA
                             KOMISIJA
                                                       Bruxelles, 25.8.2020.
                                                       C(2020) 5730 final
                       DELEGIRANA UREDBA KOMISIJE (EU) …/...
                                          оd 25.8.2020.
   o izmjeni Delegirane uredbe (EU) 2019/2035 o dopuni Uredbe (EU) 2016/429 Europskog
    parlamenta i Vijeća u pogledu pravila za objekte u kojima se drže kopnene životinje i
    valionice te u pogledu pravila o sljedivosti određenih držanih kopnenih životinja i jaja
                                           za valjenje
                                    (Tekst značajan za EGP)
HR                                                                                           HR
 ---pagebreak---                                            OBRAZLOŽENJE
   1.        KONTEKST DELEGIRANOG AKTA
   Uredbom (EU) 2016/429 Europskog parlamenta i Vijeća od 9. ožujka 2016. o prenosivim
   bolestima životinja te o izmjeni i stavljanju izvan snage određenih akata u području zdravlja
   životinja („Zakon o zdravlju životinja”)1 utvrđuju se pravila o sprečavanju i suzbijanju bolesti
   koje su prenosive na životinje ili ljude, uključujući, među ostalim, pravila za objekte u kojima
   se drže kopnene životinje i za valionice te pravila o sljedivosti određenih držanih kopnenih
   životinja i jaja za valenje u Uniji. Tom se uredbom Komisija ujedno ovlašćuje da delegiranim
   aktima donese pravila kojima se dopunjuju određeni elementi te uredbe koji nisu ključni.
   Komisija je utvrdila takva pravila u Delegiranoj uredbi Komisije (EU) 2019/2035 od 28.
   lipnja 2019. o dopuni Uredbe (EU) 2016/429 Europskog parlamenta i Vijeća u pogledu
   pravila za objekte u kojima se drže kopnene životinje i valionice te u pogledu pravila o
   sljedivosti određenih držanih kopnenih životinja i jaja za valjenje2. Dio III. Delegirane uredbe
   (EU) 2019/2035 sadržava pravila o sljedivosti držanih kopnenih životinja, a u glavi II. tog
   dijela utvrđuju se pravila posebno za sljedivost držanih ovaca i koza, uključujući sredstva i
   metode označivanja tih životinja, kao i odstupanja od određenih zahtjeva utvrđenih u tim
   odredbama.
   Konkretno, člankom 45. Delegirane uredbe (EU) 2019/2035 utvrđuju se obveze subjekata koji
   drže ovce i koze u pogledu sredstava i metoda označivanja tih životinja, njihove aplikacije i
   upotrebe. Jednim od odstupanja od članka 45. tog delegiranog akta predviđenim njegovim
   člankom 46. stavkom 4. subjektima koji drže ovce i koze mlađe od 12 mjeseci dopušta se da
   označe svoje životinje jednom elektroničkom ušnom markicom s vidljivim prikazom
   jedinstvenog registracijskog broja objekta rođenja životinje i pojedinačne identifikacijske
   oznake životinje, ako su takve životinje namijenjene prijevozu u klaonicu u istoj državi
   članici, nakon operacije okupljanja ili operacije tova u drugom objektu.
   Države članice i dionici dobro su prihvatili to odstupanje tijekom izrade delegiranog akta i
   tijekom razdoblja za davanje povratnih informacija o nacrtu delegiranog akta. Međutim,
   Komisija je naknadno primila razne primjedbe nekih dionika i država članica u pogledu tog
   odstupanja, koje se smatralo previše opterećujućim za uzgajivače ovaca i koza, posebno s
   obzirom na nisku tržišnu cijenu životinja koje šalju na klanje. Kao prikladnija i jeftinija
   alternativa elektroničkoj ušnoj markici predložena je konvencionalna ušna markica.
   S obzirom na te primjedbe Komisija je smatrala da bi se konvencionalnom ušnom markicom
   ili konvencionalnim povezom oko gležnja, koji se smatra ekvivalentnom konvencionalnoj
   ušnoj markici iz članka 45. stavka 1. Delegirane uredbe (EU) 2019/2035, za životinje
   namijenjene premještanju izravno u klaonicu prije dobi od 12 mjeseci mogla osigurati
   dovoljna razina sljedivosti kada se mlade ovce i koze nakon operacije tova premještaju u
   klaonicu u istoj državi članici. Stoga se ovim delegiranim aktom izmjenjuju pravila utvrđena
   Uredbom (EU) 2019/2035 dopuštanjem dodatnog odstupanja za označivanje mladih ovaca i
   koza koje se nakon operacije tova premještaju na klanje unutar iste države članice. Cilj je tog
   dodatnog odstupanja osigurati neometano funkcioniranje sustava označivanja i registracije tih
   životinja u Uniji izbjegavanjem nametanja nerazmjernih opterećenja i troškova subjektima,
   istodobno osiguravajući sljedivost tih životinja.
   Osim toga, izmjenama uvedenima ovim delegiranim aktom propisuje se da države članice
   koje će primjenjivati određena odstupanja predviđena člankom 46. Delegirane uredbe (EU)
   1
           SL L 84, 31.3.2016., str. 1.
   2
           SL L 314, 5.12.2019., str. 115.
HR                                                  1                                               HR
 ---pagebreak---    2019/2035, uključujući dodatno odstupanje umetnuto ovim nacrtom delegiranog akta,
   uspostave postupke za njihovu primjenu na svojem državnom području. Ovom se izmjenom
   nastoji izbjeći svaki rizik za zdravlje životinja ili otežavanje sljedivosti držanih ovaca i koza
   do kojih bi moglo doći zbog primjene tih odstupanja te spriječiti moguće operativne
   poteškoće povezane s njihovim upravljanjem.
   2.        SAVJETOVANJA PRIJE DONOŠENJA AKTA
   Komisija se pisanim putem savjetovala sa Stručnom skupinom za zdravlje životinja (E00930).
   Nacrt delegirane uredbe stavljen je na raspolaganje i Europskom parlamentu i Vijeću.
   Europski parlament i Vijeće nisu dostavili primjedbe. U okviru Savjetodavnog odbora za
   zdravlje životinja održani su sastanci s brojnim dionicima, na kojima su predstavljeni i
   raspravljeni svrha i sadržaj nacrta delegiranog akta.
   Usto, primjedbe dionika o nacrtu delegirane uredbe prikupljene su putem mehanizma
   povratnih informacija za bolju regulativu u razdoblju od 19. svibnja 2020. do 16. lipnja 2020.
   Zaprimljena su ukupno tri odgovora, uključujući mišljenja sljedećih dionika: Confédération
   paysanne (FR), OVINFOS (FR), Federation nationale des eleveurs de chevres (FNEC)(FR).
   Osim toga, javna tijela (BG, IE i NL) dostavila su Komisiji tri mišljenja elektroničkom
   poštom.
   Najvažniji su izneseni zahtjevi i primjedbe sljedeći:
   –         sektor koza pozdravio je odredbe ove Delegirane uredbe kojima se podupiru
             postojeće mogućnosti odstupanja u državama članicama.
   –         zahtjevi za uvođenje odredbe kojom bi se državama članicama omogućilo odstupanje
             na njihovim državnim područjima.
   3.      PRAVNI ELEMENTI DELEGIRANOG AKTA
   Ova Delegirana uredba treba se donijeti u okviru Uredbe (EU) 2016/429 Europskog
   parlamenta i Vijeća, a posebno na temelju njezina članka 118. stavaka 1. i 2.
HR                                                  2                                                HR
 ---pagebreak---                             DELEGIRANA UREDBA KOMISIJE (EU) …/...
                                                   оd 25.8.2020.
   o izmjeni Delegirane uredbe (EU) 2019/2035 o dopuni Uredbe (EU) 2016/429 Europskog
     parlamenta i Vijeća u pogledu pravila za objekte u kojima se drže kopnene životinje i
     valionice te u pogledu pravila o sljedivosti određenih držanih kopnenih životinja i jaja
                                                     za valjenje
                                            (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) 2016/429 Europskog parlamenta i Vijeća od 9. ožujka 2016. o
   prenosivim bolestima životinja te o izmjeni i stavljanju izvan snage određenih akata u
   području zdravlja životinja („Zakon o zdravlju životinja”)3, a posebno njezin članak 118.
   stavke 1. i 2.,
   budući da:
   (1)     Uredbom (EU) 2016/429 utvrđuju se pravila o sprečavanju i suzbijanju bolesti koje su
           prenosive na životinje ili ljude, uključujući, među ostalim, pravila za objekte u kojima
           se drže kopnene životinje i za valionice te pravila o sljedivosti određenih držanih
           kopnenih životinja i jaja za valenje u Uniji. Tom se uredbom Komisija ujedno
           ovlašćuje da delegiranim aktima donese pravila kojima se dopunjuju određeni
           elementi te uredbe koji nisu ključni.
   (2)     Delegiranom uredbom Komisije (EU) br. 2019/20354 utvrđuju se dodatna pravila za
           registrirane i odobrene objekte za držane kopnene životinje i jaja za valenje te za
           sljedivost određenih držanih kopnenih životinja i jaja za valenje. Posebno se u dijelu
           III. glavi II. te delegirane uredbe utvrđuju pravila o sljedivosti držanih ovaca i koza,
           uključujući obveze subjekata u pogledu sredstava i metoda označivanja tih životinja.
   (3)     Osim toga, člankom 46. Delegirane uredbe (EU) 2019/2035 predviđaju se određena
           odstupanja od zahtjeva sljedivosti za držane ovce i koze iz članka 45. tog akta. To
           uključuje mogućnost da subjekti koji drže ovce i koze mlađe od 12 mjeseci označe
           svoje životinje jednom elektroničkom ušnom markicom s vidljivim prikazom
           jedinstvenog registracijskog broja i identifikacijske oznake, ako su te životinje
           namijenjene prijevozu u klaonicu u istoj državi članici, nakon operacije okupljanja ili
           operacije tova. Nakon donošenja Delegirane uredbe (EU) 2019/2035 Komisija je
           primila razne primjedbe od određenih dionika i država članica o mogućim
           posljedicama primjene tog odstupanja, koje se smatralo previše opterećujućim za
           uzgajivače ovaca i koza, posebno uzimajući u obzir nisku tržišnu cijenu koju ti
           uzgajivači dobivaju za životinje zaklane radi prehrane ljudi. Uzimajući u obzir
   3
           SL L 84, 31.3.2016., str. 1.
   4
           Delegirana uredba Komisije (EU) 2019/2035 od 28. lipnja 2019. o dopuni Uredbe (EU) 2016/429
           Europskog parlamenta i Vijeća u pogledu pravila za objekte u kojima se drže kopnene životinje i
           valionice te u pogledu pravila o sljedivosti određenih držanih kopnenih životinja i jaja za valjenje (SL L
           314, 5.12.2019., str.115.).
HR                                                         3                                                          HR
 ---pagebreak---           razmatranja iz članka 118. stavka 3. Uredbe (EU) 2016/429, moglo bi se smatrati da se
          konvencionalnom ušnom markicom ili konvencionalnim povezom oko gležnja
          osigurava dovoljna razina sljedivosti kada se mlade držane ovce i koze iz različitih
          objekata podrijetla nakon operacije tova premještaju u klaonicu. Osim toga, dovoljna
          razina sljedivosti može se osigurati samo ako su takva premještanja zabilježena u
          jedinstvenoj bazi podataka te se stoga odvijaju unutar iste države članice, što je i
          preduvjet za većinu drugih odstupanja iz članka 46. Delegirane uredbe (EU)
          2019/2035.
   (4)    Uzimajući u obzir ta razmatranja, primjereno je izmijeniti Uredbu (EU) 2019/2035
          dodavanjem dodatnog odstupanja za mlade držane ovce i koze kako se subjektima ne
          bi nametnula nerazmjerna opterećenja i troškovi te kako bi se istodobno osigurala
          sljedivost držanih ovaca i koza te neometano funkcioniranje sustava označivanja i
          registracije tih životinja.
   (5)    Nadalje, člankom 108. Uredbe (EU) 2016/429 propisuje se da države članice
          uspostave sustav za označivanje i registraciju držanih kopnenih životinja, uključujući
          držane ovce i koze. U okviru tog sustava trebali bi se uspostaviti postupci za njegovo
          pravilno funkcioniranje, među ostalim za upravljanje odstupanjima koja se primjenjuju
          u državama članicama. Kako bi se izbjegao rizik za zdravlje životinja i osigurala
          sljedivost držanih ovaca i koza, kada se primjenjuju određena odstupanja predviđena
          člankom 46. Uredbe (EU) 2019/2035, države članice trebale bi biti obvezne
          uspostaviti postupke za primjenu takvih odstupanja.
   (6)    Budući da se Delegirana uredba (EU) 2019/2035 primjenjuje od 21. travnja 2021., i
          ova bi se Uredba trebala primjenjivati od tog datuma,
   DONIJELA JE OVU UREDBU:
                                               Članak 1.
   Delegirana uredba (EU) 2019/2035 mijenja se kako slijedi:
   1.        u članku 45. stavku 4., točka (a) zamjenjuje se sljedećim:
            „(a) jedno od sredstava označivanja iz stavka 2. ovog članka, u skladu s
                  odstupanjima predviđenima u članku 46.;¨
   2.       u članku 46. dodaje se sljedeći stavak 5.:
            „5.   Odstupajući od članka 45. stavka 2., subjekti koji drže ovce i koze koje su
                  namijenjene prijevozu u klaonicu nakon operacije tova u drugom objektu mogu
                  označiti svaku životinju barem konvencionalnom ušnom markicom ili
                  konvencionalnim povezom oko gležnja, kako su navedeni u točkama (a) i (b)
                  Priloga III., s vidljivim, čitljivim i neizbrisivim prikazom jedinstvenog
                  registracijskog broja objekta rođenja životinje ili identifikacijske oznake
                  životinje, pod uvjetom da te životinje:
                  (a)    nisu namijenjene premještanju u drugu državu članicu;
                  te su
                  (b)    zaklane prije dobi od 12 mjeseci.”
   3.       u članku 48. stavku 4., dodaje se sljedeća točka (c):
            „(c) subjekti za primjenu odstupanjâ iz članka 46. stavaka 4. i 5.”
HR                                                 4                                             HR
 ---pagebreak---                                               Članak 2.
   Ova Uredba stupa na snagu dvadesetog dana od dana objave u Službenom listu Europske
   unije.
   Primjenjuje se od 21. travnja 2021.
   Ova je Uredba u cijelosti obvezujuća i izravno se primjenjuje u svim državama članicama.
   Sastavljeno u Bruxellesu 25.8.2020.
                                               Za Komisiju
                                               Predsjednica
                                               Ursula VON DER LEYEN
HR                                                5                                         HR